### Beslutning

Sagens behandling udsat på notat fra Magistratsafdelingen for Børn og Unge om kapacitetsbehov, indretning mv.
Tilladelse til at opføre en fritliggende bygning i tre etager til dagsinstitution på ejendommen [adresse]

[adresse], Børn og Unge ønsker at opføre en fritliggende bebyggelse i 3 etager med saddeltag på [adresse] til daginstitution. Ejendommen er ubebygget, efter en ældre villa er nedrevet. Ejendommen har hidtil været anvendt til institutionsformål (SFO).

 Ejendommen er ikke omfattet af en lokalplan. Efter kommuneplanen må der opføres byggeri i maksimalt 5 etager med husdybde på 10 m. Det skal opføres som sluttet bebyggelse i [adresse].

 Projektet fastholder karakteren af bebyggelse i gadelinje, men ikke som sluttet bebyggelse på grund af den særlige beliggenhed. Projektet overskrider den maksimale husdybde. Andre ejendomme på [adresse] har ligeledes større bygningsdybde end 10 m.

 En partshøring har medført indsigelser, hvor der især peges på projektets omfang og tilpasning til området, trafik og parkering, lysforhold, indblik, tab af udsigt, støj og brug af udearealerne efter åbningstid.

 Teknik og Miljø vurderer, at projektet er tilpasset de omkringliggende bygninger og gadens miljø, bl.a. med hensyn til skala, udformning og materialevalg, og indvirkningen af projektet skønnes at være begrænset og ikke at gå ud over, hvad der må forventes i midtbyområdet.

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

17-02-2016 Borgmesterens Afdeling
Fremsendes til Magistraten.
 Borgmesterens Afdeling har ingen bemærkninger til indstillingen.
 22-02-2016 Magistraten
Fremsendes til [adresse] med bemærkning, at Magistraten i mødet den 22. februar 2016 anbefaler, at byrådet tiltræder Magistratsafdelingen for Teknik og Miljøs indstilling af 10. februar 2016.

 Selma Kjær tog forbehold.

 Borgmester Ragnar Klausen, rådmand Annette Kjeldsen og Bob Jensen var forhindret i at deltage i sagens behandling.

 09-03-2016 [adresse]
Fremsendes til Teknisk Udvalg til behandling i henhold til beslutning i byrådets møde den den 9. marts 2016
 14-03-2016 Teknisk Udvalg
Sagens behandling udsat på notat fra Magistratsafdelingen for Børn og Unge om kapacitetsbehov, indretning mv.